Here is a page extracted from Wikipedia that may contain CSS, HTML, and a lot of unformatted text.

Title: O Fraixinal
Content: O Fraixinal (Fraginal en castellano) ye un lugar aragonés en o termin municipal de Chaca, comarca de Chacetania y partiu chudicial de Chaca, en a provincia de Uesca. Pende d'a diocesi de Chaca.

A suya población ye de 6 habitants.

Cheografía 
O lugar d'o Fraixinal se troba situato a 800 metros d'altaria sobre o livel d'a mar.

Toponimia 
En a parla chaquesa se diz Frahinal con pronunciación castellana, d'alcuerdo con bels lingüistas como Chabier Tomás Arias se remonta a l'aragonés orichinal "Fraixinal" (selva de fraixins), palabra que Alwin Kuhn troba como microtoponimo en Echo (Fraxinal), y que presenta sufixo -al indicador de formacions vechetals.

Por atra part en l'aragonés residual de Bagüés a palabra faixina ("ripa de faixos") se conserva castellanizada foneticament como frahina, por o que o toponimo podría remontar-se a faixinal, "puesto a on se guardan las faixinas".

Tamién cabe a posibilidat que se remontase a una variant de Ferranyal, pero en principio en l'aragonés occidental propio d'a Chacetania existe a palabra "fraxín(o)" pa l'arbol y no se documentan formas tipo Ferrachinal pa o "ferranyal".

Molimentos 
 Ilesia de Nuestra Sinyora d'as Dolors d'o Fraixinal, una ilesia d'o sieglo XVIII adedicada a Nuestra Sinyora d'as Dolors que ye la ilesia parroquial d'o lugar.

Referencias

Vinclos externos 
  En http://www.despobladosenhuesca.com/

Lugars d'a provincia de Uesca
Lugars de Chaca